02020D1354 — SL — 28.10.2022 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjen z:









▼B

IZVEDBENI SKLEP SVETA (EU) 2020/1354

z dne 25. septembra 2020

o odobritvi začasne podpore Portugalski republiki na podlagi Uredbe (EU) 2020/672 za ublažitev tveganj za brezposelnost v izrednih razmerah po izbruhu COVID-19







Člen 1

Portugalska izpolnjuje pogoje iz člena 3 Uredbe (EU) 2020/672.

Člen 2

▼M2

1. Unija da Portugalski na voljo posojilo v znesku največ 6 234 462 488 EUR. Povprečna zapadlost posojila ne presega 15 let.

2. Obdobje razpoložljivosti finančne pomoči, odobrene s tem sklepom, je 39 mesecev od prvega dne po začetku učinkovanja tega sklepa.

▼B

3. Komisija da Portugalski na voljo finančno pomoč Unije v največ osmih obrokih. Obrok se lahko izplača v eni ali več tranšah. Zapadlost tranš prvega obroka je lahko daljša od največje povprečne zapadlosti iz odstavka 1. V takih primerih se zapadlost nadaljnjih tranš določi tako, da se največja povprečna zapadlost iz odstavka 1 upošteva, ko so izplačani vsi obroki.

▼M2

4. Prvi obrok se sprosti ob začetku veljavnosti sporazuma o posojilu iz člena 8(2) Uredbe (EU) 2020/672. Vsi nadaljnji obroki se sprostijo v skladu s pogoji navedenega sporazuma o posojilu ali so, kadar je ustrezno, pogojeni z začetkom veljavnosti dodatka k navedenemu sporazumu ali spremenjenega sporazuma o posojilu, sklenjenega med Portugalsko in Komisijo, ki nadomešča prvotni sporazum o posojilu.

▼B

5. Portugalska plača strošek financiranja Unije iz člena 4 Uredbe (EU) 2020/672 za vsak obrok ter vse pristojbine, stroške in odhodke Unije, ki izhajajo iz financiranja, povezanega s posojilom, odobrenim na podlagi odstavka 1 tega člena.

6. Komisija odloča o obsegu in sprostitvi obrokov ter obsegu tranš.

▼M2

Člen 3

Portugalska lahko financira naslednje ukrepe:

(a) podporo za ohranjanje pogodb o zaposlitvi z začasno prekinitvijo dela ali skrajšanjem običajnega delovnega časa, kot je določena v členih od 298 do 308 „Zakona št. 7/2009 z dne 12. februarja“ in podrobneje določena v členu 142 „Zakona št. 75-B/2020 z dne 31. decembra“;

(b) novo in poenostavljeno posebno podporo za ohranjanje pogodb o zaposlitvi z začasno prekinitvijo dela ali skrajšanjem običajnega delovnega časa, kot je določena v „Zakonskem odloku št. 10-G/2020 z dne 26. marca“, kakor je bil nazadnje spremenjen s členom 2 „Zakonskega odloka št. 27-B/2020 z dne 19. junija“, ter kakor je podrobneje določena s členom 142 „Zakona št. 75-B/2020 z dne 31. decembra“;

(c) posebne poklicne programe za ohranjanje pogodb o zaposlitvi z začasno prekinitvijo dela ali skrajšanjem običajnega delovnega časa, kot so določeni v členu 5(2) in členih 7 do 9 „Zakonskega odloka št. 10-G/2020 z dne 26. marca“;

(d) novo posebno podporo za podjetja za ponoven začetek opravljanja njihovih poslovnih dejavnosti, kot je določena v členih 4 in 5 „Zakonskega odloka št. 27-B/2020 z dne 19. junija“ in členu 14-A „Zakonskega odloka št. 46-A/2020 z dne 30. julija“, kakor je bil nazadnje spremenjen s členom 2 „Zakonskega odloka št. 32/2021 z dne 12. maja“, ter kot je določena v „Odredbi vlade št. 102-A/2021 z dne 14. maja“;

(e) novi dodatek za stabilizacijo dohodka za zaposlene, ki so upravičeni do ukrepov iz točke (a) ali (b) za ohranjanje pogodb o zaposlitvi z začasno prekinitvijo dela ali skrajšanjem običajnega delovnega časa, kot je določen v členu 3 „Zakonskega odloka št. 27-B/2020 z dne 19. junija“, kakor je bil spremenjen s členom 2 „Zakonskega odloka št. 58-A/2020 z dne 14. avgusta“;

(f) novo in postopno posebno podporo za ohranjanje pogodb o zaposlitvi z začasnim skrajšanjem običajnega delovnega časa, kot je določena v členu 4 „Zakonskega odloka št. 46-A/2020 z dne 30. julija“, kakor je bil nazadnje spremenjen s členom 2 „Zakona št. 71-A/2021 z dne 13. avgusta“;

(g) novo posebno podporo za samozaposlene osebe, neformalne delavce in vodstvene delavce, kot je določena v členu 26 „Zakonskega odloka št. 10-A/2020 z dne 13. marca“, kakor je bil nazadnje spremenjen s členom 2 „Zakona št. 31/2020 z dne 11. avgusta“, ter členu 325-G „Zakona št. 2/220 z dne 31. marca“, kakor je bil dodan s členom 3 „Zakona št. 24-A/2020 z dne 24. julija“;

(h) nov družinski dodatek za zaposlene, ki jim je onemogočeno delo, ker morajo skrbeti za svoje otroke ali druge vzdrževane osebe, mlajše od 12 let, ali osebe z invalidnostjo ali kronično boleznijo ne glede na starost, kot je določen v členu 23 „Zakonskega odloka št. 10-A/2020 z dne 13. marca“, kakor je bil nazadnje spremenjen s členom 3 „Zakona št. 16/2021 z dne 7. aprila“;

(i) novo posebno podporo za ohranjanje pogodb o zaposlitvi izvajalcev usposabljanja zaradi odpovedi izvedbe poklicnih usposabljanj, kot je določena v „Odredbi vlade št. 3485-C/2020 z dne 19. marca“, „Odredbi vlade št. 4395/2020 z dne 10. aprila“ in „Odredbi vlade št. 5897-B/2020 z dne 28. maja“;

(j) regionalne ukrepe v zvezi z zaposlovanjem v avtonomni regiji Azori, kot so določeni v „Resoluciji Sveta regionalne vlade Azorov št. 97/2020 z dne 8. aprila“, „Resoluciji Sveta regionalne vlade Azorov št. 120/2020 z dne 28. aprila“, „Resoluciji Sveta regionalne vlade Azorov št. 128/2020 z dne 5. maja“, „Resoluciji Sveta regionalne vlade Azorov št. 129/2020 z dne 5. maja“, „Resoluciji Sveta regionalne vlade Azorov št. 195/2020 z dne 15. julija“, „Resoluciji Sveta regionalne vlade Azorov št. 196/2020 z dne 15. julija“ in „Resoluciji Sveta regionalne vlade Azorov št. 200/2020 z dne 17. julija“;

(k) regionalne ukrepe v zvezi z zaposlovanjem v avtonomni pokrajini Madeira, kot so določeni v „Resoluciji regionalne vlade Madeire št. 101/2020 z dne 13. marca“ in „Odloku št. 133-B/2020 podpredsedstva regionalne vlade Madeire ter regionalnega sekretariata za socialno vključenost in državljanstvo z dne 22. aprila“;

(l) novo nadomestilo za zaposlene in samozaposlene osebe, ki začasno niso mogle opravljati svojih poklicnih dejavnosti, ker so bile v preventivni izolaciji, kot je določeno v členu 19 „Zakonskega odloka št. 10-A/2020 z dne 13. marca“, kakor je bil spremenjen s členom 2 „Zakonskega odloka št. 62-A/2020 z dne 3. septembra“, in členu 325-F „Zakona št. 2/2020 z dne 31. marca“, kakor je bil dodan s členom 3 „Zakona št. 27-A/2020 z dne 24. julija“;

(m) novo nadomestilo za bolniško odsotnost zaradi okužbe s COVID-19, kot je določeno v „Odloku ministrov za delo, solidarnost in socialno varnost ter za zdravje št. 2875-A/2020 z dne 3. marca“, členu 20 „Zakonskega odloka 10-A/2020 z dne 13. marca“, kakor je bil spremenjen s členom 2 „Zakonskega odloka št. 62-A/2020 z dne 3. septembra“, ter členu 325-F „Zakona št. 2/2020 z dne 31. marca“, kakor je bil spremenjen členom 3 „Zakona št. 27-A/2020 z dne 24. julija“;

(n) nakup osebne zaščitne opreme, ki se uporablja na delovnem mestu, zlasti v javnih bolnišnicah, na resornih ministrstvih, v občinah in avtonomnih regijah Azori in Madeira, kot je določeno v „Standardu št. 012/2020 z dne 6. maja“, kakor je bil spremenjen 14. maja 2020, in „Standardu št. 013/2020 z dne 10. junija“, kakor je bil spremenjen 23. junija 2020, ki ju je izdal portugalski Generalni direktorat za zdravje, ter v „Zakonskem odloku št. 10-A/2020 z dne 13. marca“;

(o) kampanjo za higieno v šolah za zagotovitev varne vrnitve učiteljev, drugega osebja ter učencev na delo oziroma k pouku, kot je določeno v „Zakonskem odloku št. 10-A/2020 z dne 13. marca“;

(p) testiranje na okužbo s COVID-19 za bolnišnične paciente in delavce v javnih bolnišnicah ter zaposlene v domovih za nego in ustanovah za varstvo otrok, kot je določeno v „Standardu št. 012/2020 z dne 6. maja“, kakor je bil spremenjen 14. maja 2020, in „Standardu št. 013/2020 z dne 10. junija“, kakor je bil spremenjen 23. junija 2020, ki ju je izdal portugalski Generalni direktorat za zdravje;

(q) novo posebno nadomestilo za delavce v nacionalni zdravstveni službi, vključene v boj proti izbruhu COVID-19, kot je določen v členu 42-A „Zakona št. 2/2020 z dne 31. marca“, kakor je bil spremenjen s členom 3 „Zakona št. 27-A/2020 z dne 24. julija“, in členu 291 „Zakona št. 75-B/2020 z dne 31. decembra“;

(r) novo shemo izredne podpore za samozaposlene delavce, delavce brez dostopa do drugih mehanizmov socialne zaščite in vodstvene delavce, katerih dohodke je pandemija COVID-19 še posebej prizadela, kot je določena v členu 156 „Zakona št. 75-B/2020 z dne 31. decembra“ ter pogojena z izpolnjevanjem pogojev iz točk 2(c) do (f) navedenega zakona, kakor je podrobneje določena v „Odloku vlade št. 19-A/2021 z dne 25. januarja“ ter razširjena s členom 12 „Zakonskega odloka št. 104/2021 z dne 27. novembra“;

(s) novo shemo socialne podpore za umetnike, avtorje, tehnike in druge zaposlene na področju umetnosti iz točke 2.5.1 „Priloge k Resoluciji Sveta ministrov št. 41/2020 z dne 6. junija“, kakor je podrobneje določena v členih 10 do 12 „Odloka vlade št. 180/2020 z dne 3. avgusta“ ter razširjena s členi 5 do 7 „Priloge k Odloku vlade št. 37-A/2021 z dne 15. februarja“;

(t) zaposlovanje dodatnih zdravstvenih delavcev in nadurno delo v javnem sistemu zdravstvenega varstva za pomoč pri reševanju izzivov, povezanih s pandemijo, kot je določeno v členu 6 „Zakonskega odloka št. 10-A/2020“ z dne 13. marca in členih 4 do 8 „Zakonskega odloka št. 10-A/2021“ z dne 2. februarja.

▼M1

Člen 4

1. Portugalska do 30. marca 2021 in nato vsakih šest mesecev obvešča Komisijo o izvrševanju načrtovanih javnofinančnih odhodkov, dokler ti načrtovani javnofinančni odhodki niso v celoti izvršeni.

2. Kadar ukrepi iz člena 3 temeljijo na načrtovanih javnofinančnih odhodkih in zanje velja izvedbeni sklep o spremembi tega sklepa, Portugalska v šestih mesecih od datuma sprejetja navedenega izvedbenega sklepa o spremembi in nato vsakih šest mesecev Komisijo obvešča o izvrševanju načrtovanih javnofinančnih odhodkov, dokler ti načrtovani javnofinančni odhodki niso v celoti izvršeni.

▼B

Člen 5

Ta sklep je naslovljen na Portugalsko republiko.

Ta sklep začne učinkovati z dnem uradne obvestitve naslovnika.

Člen 6

Ta sklep se objavi v Uradnem listu Evropske unije.